Вирь

Вирь — те пелькс Мода лангонть, кона вельтязь чувтонь кстыйсэ. Неень шкатнесте вирьтне саить колмо пелькст вейкестенть моданть. Весемикс вирень покшолмазо Модасо 38×106 вп2. Пелезэ те вирь зонанть — тропикень вирь, ниле пелькстнэ аравтозь пелевеёнксонь модатнесэ. Россиянь Масторсо вирень покшолмазо 8×106 вп2. Виресь, кода ломанень эрямонь пелькс Ломанесь умонь шкасто саи истят лезт вирьстэнть: ярсамонь лисьмапря (пангт, мастумарть, вирень ракшат, нармунть, медь); лембень лисьмапря (пенгть); кудонть чапамо-теемань пелькс; вирьстэ теить сёрмадома конёв. Истяжо виресь моданть пертьпельксень ванстыця (вирень озавтовкстнэ ванстыть моданть варманть костямсто). Сёрмадомапелькст Максозь пелькскэсь: Вирь чиресэ эрзянь цёра пенгть кери Вай, кери, кери эрзянь цёра — ленци, Сонсь поленци — ве куцяс вачки, Поленци эрзянь цёра — сонсь аварди. Каня мезень эрзянь цёрась шум марясь: Верев варштась эрзянь цёрась — пизем пельть арасть, Алов варштась эрзянь алясь — тикшесь лыки, Икелев варштась — килей прятьне шатыть... (Моро Вирь чиресэ эрзянь цёра пенгть кери. Сермадозь 1926 иестэ Н.Ф. Зубаревень эйстэ, 80 иеть, Оренбургонь ёнкс Северной буень Секретарка велестэ). Валморосо: Те виресь – тетянь кудряв прясь. Секс седе вечкевикс арась. Ды модань элесь – лембе кедть, Сынь эйсэм нурсесть пелеветь. (Валморо пельсесь саезь «Те виресь – тетянь кудряв прясь...» Тагановонь Дмитриень валморостонть). Содамоёвкст Кудов моли — вирев ваны, вирев моли — кудов ваны. Сёрм.: Устно-поэтическое творчество мордовского народа. т. 9. Мордов. нар. песни Заволжья и Сибири. — Саранск: Мордов. кн. изд-во, 1982. — 352 с.